























































































TEKNISK STUDIEHÆFTE 

Det er tanken med dette hæfte at give UFO-interesserede et grund¬ 
lag for videre studier i og forskning af UFO-sagen. I hæftet vil 
blive behandlet større samlede emner i direkte eller indirekte til¬ 
knytning til UFO-arbejdet. De behandlede emner fremsættes på 
forfatternes ansvar og behøver ikke at være identisk med SUFOIs 
meninger. 

Udgiver: SUFOI (Scandinavian UFO-investigation) 

Redaktion og ekspedition: Frank Pedersen (ansvarlig) 

L. A. Ringsvej 68, Højbjerg. Telefon Aarhus 7 1149. Giro 18775. 

Abonnement kan tegnes for 3, 6 el. 12. mdr. Pris pr. år 12,00 kr. 

— EFTERTRYK IKKE TILLADT — 


Astronomi 1 

Med udsendelsen aj dette hæfte påbegyndes en serie studiehæfter 
om universet. Hæfterne vil indgå i den alm. serie af studiehæfter, 
idet der regnes med et astronomihæfte hver 3’die måned. Studiet af 
og arbejdet med interplanetariske fartøjer og rummennesker vil 
uundgåelig kræve nogen viden om astronomiske forhold. Vi håber, 
at disse hæfter må give tilstrækkelig baggrund i så henseende. Hæf¬ 
terne udsendes på foranledning af de mange forespørgsler, vi har 
faaet af astronomisk karakter, og vil dække astronomiens væsent¬ 
ligste områder i populær opsætning. Stoffets opsætning vil dog ikke 
helt følge de traditionelle linier, men vil foruden den almene opfat¬ 
telse af universet også omfatte de eventuelle afvigelser, der findes 
angående de teorier, som de fleste iagttagelser munder ud i. Ved 
stoffets behandling vil der endvidere blive gjort rede for de fejl¬ 
kilder, der uundgåelig optræder ved enhver måling og iagttagelse. 

Skulle der, når udsendelsen af denne serie er slut, være interesse 
for uddybning af enkelte emner, er vi villige til at udsende supple¬ 
mentshæfter med disse ting. 

Med venlig hilsen 


SUFOI I Frank Pedersen. 

KAPITEL 1. 

Historisk ud vik l in g. 

Fra oldtid til det 18. årh.: 

Iagttagelser af universet er ingenlunde noget moderne fænomen. 
Alt tyder på, at himmelrummet har været under konstant observation 
siden de første mennesker begyndte tilværelsen på jordkloden. Over¬ 
alt på Jorden finder man vidnesbyrd om dette. Man finder det i 
både den gi. nordiske solvogn som i den ægyptiske. Man finder det 
på bygninger og ting, der stammer fra uddøde kulturfolk, og det er 
ikke kun i den gamle verden, men også hos de gi. uddøde indianer¬ 
kulturer i Amerika. Man finder det i Asien såvel som på øerne i 
Stillehavet, kort sagt overalt hvor mennesker har levet. Arkæologer 
har spillet en overordentlig stor rolle for det kendskab, vi i dag har 
til astronomiens betydning for vore forfædre. 

Vidnesbyrdenes antal er så stort, at vi med sikkerhed kan fastslå 
den fremtrædende rolle, astronomien har spillet især i tilknytning 
til religionen. Det kan derfor ikke undre, at astronomien ikke blev 
dyrket som noget selvstændigt, men var lagt i hænderne på præ¬ 
sterne. Astronomien havde derfor i de ældste tider mere karakter af 
astrologi (stjernetydning) end af et naturvidenskabelig arbejdsom¬ 
råde. Kendskabet til Solen, Månen, planeternes og stjernernes be¬ 
vægelser har bl. a. haft stor betydning for tidsberegningerne, og det 
er forbavsende at konstatere den store nøjagtighed, hvormed vore 
forfædre var i stand til at fastsætte årets længde. 

Allerede de gi. kulturfolk havde en omfattende astronomisk viden, 
men først grækerne gav den karakter af videnskab. Grækenlands 
største astronom Hipparch (2 årh. f. K.) udarbejdede et stjerneka¬ 
talog og bestemte solårets længde. En anden berømt græker fra sam¬ 
me tid var matematikeren og astronomen Archimedes, der med no¬ 
genlunde nøjagtighed bestemte Solens og Månens diameter. Old¬ 
tidens viden om astronomi blev samlet af Ptolemæus (ca. 200 e. K.), 
hvis verdensbillede med Jorden i centrum og Solen og planeterne 
kredsende udenom var enerådende indtil 1543. Udviklingen fra de 
gi. grækere til Kopernikus var trang bl. a. på grund af den nære 
tilknytning til religionen. Flere forskere er blevet brændt på bålet 
fordi deres opdagelser og fremsatte teorier ikke passede ind i kirkens 
færdigsyede verdensbillede. (Hvis man lige ser bort fra de kætter¬ 
ske brændinger, fristes man undertiden til at tænke, at disse tilstande 
endnu ikke er helt udryddet). 

Med Kopernikus (1473 — 1543) skete det næste store skridt i 

udviklingen. K. var polsk teolog og videnskabsmand. Ved studier 
kom han til den erkendelse, at Solen var verdens midtpunkt, og at 
Jorden og de øvrige planeter kredsede udenom. Samtidig fremsatte 
han den påstand, at Jorden drejede sig om sin egen akse i løbet af 
et døgn. K. var klar over, at disse tanker allerede blev fremsat i old¬ 
tiden, men ikke havde vundet større udbredelse. Af frygt for kirken 
turde K. ikke fremsætte sine teorier. Disse udkom derfor først ved 
hans død i 1543. 

Danskeren Tycho Brahe (1546—1601) fik stor betydning for 
astronomien ved meget nøjagtige positionsbestemmelser og ved sin 
forbedring af de anvendte astronomiske instrumenter. Han begyndte 
en katalogisering af stjernerne og fik lavet et katalog over de 1000 
lysstærkeste stjerner. 

Den tyske astronom J. Kepler (1571—1630), der var elev af 
Tycho Brahe, fik endnu større betydning for udviklingen. Med ud¬ 
gangspunkt i Kopernikus’ teorier opstillede han lovene for planeter¬ 
nes bevægelse. J. K. udarbejdede desuden stjernetabeller og kalen¬ 
dere. 

Året 1609 blev skelsættende for astronomien. En helt ny æra ind¬ 
ledtes, idet kikkerten for første gang blev rettet mod himlen af den 
italienske naturforsker Galileo Galilei (1564—1642) G. G. opda¬ 
gede månebjergene, solpletterne, Jupiters måner, samt at Mælkevejen 
består af stjerner. G. G. gik ind for Keplers teorier, men var meget 
forsigtig med sine udtalelser. Han blev dog stillet for inkvisitionen i 
1633 og måtte her sværge på, at Jorden og ikke Solen var universets 
midtpunkt. 

Galilei regnes i almindelighed for den første, der benyttede kik¬ 
kerten, men visse kilder angiver dog, at englænderen Sir William 
Lower allerede året før havde benyttet kikkerten til måneobserva¬ 
tioner. 

Endnu en dansker har haft stor betydning for astronomien. Ole 
Rømer (1644—1710) målte som den første lysets hastighed. Under 
studiet af Jupiters måner opdagede han, at lyset tøvede og kom der¬ 
ved på sporet af hastigheden. Rømer konstruerede ligeledes den før¬ 
ste meridiankreds ligesom han fandt på termometeret. 

Konklusion: I korte træk har vi nu fulgt en astronomisk udvik¬ 
ling, der nok har givet større viden om universet, men som til sta¬ 
dighed har været bundet til kirkens opfattelse af verdensbilledet. 
Det vigtigste har ofte været at fastholde kirkens dogmer, og dette 
er sket på bekostning af rigtige tanker om universets karakter. Ka¬ 
rakteristisk for denne udvikling er det at konstatere, at den viden, 
man til enhver tid har haft, har været forbeholdt et fåtal. 

Spektralanalyse: 

Når Solen skinner på slebet krystal, ser vi ofte omkring det plet¬ 
ter, der er farvede med alle regnbuens farver. Det var i lang tid en 
gåde, hvordan disse farver opstod, da sollyset jo er hvidt. Englæn¬ 
deren Isaac Newton forsøgte længe uden resultat at løse spørgsmålet. 
Til sidst fandt han på at lukke skodderne til sit værelse, således at 
der blev helt mørkt. Han lod nu Solens lys trænge ind gennem et 
lille hul. Bagved hullet placerede han et glasprisme og et stykke bag¬ 
ved en hvid skærm. Lyset opløstes nu i et helt farvebånd med de 7 
hovedfarver rødt, orange, gult, grønt, blåt, indigo og violet. Newton 
kaldte dette farvebånd for et spektrum. For at forklare spektrets op¬ 
ståen antog Newton, at det hvide lys består af uendelige mange 
usammensatte arter af stråler med hver sin farve. De forskellige 
stråler brydes på forskellig måde i stofferne. Til sit forsøg havde 
han anvendt et glasprisme. Ved nye forsøg med andre prismer an¬ 
bragt efter det første, viste det sig, at han igen fik samlet farvestrå- 
lerne til hvidt lys. Det viste sig, at lyset gennem ensartet stof går 
retlinet, mens det ved overgang fra et stof til et andet skifter ret¬ 
ning. Retningsforandringen hos lyset kaldes for brydningen og er 
forskellig for de enkelte farver i spektret. Vi forstår dermed bedre, 
at det hvide lys opløses i farvestråler. 

Det videre arbejde med lysets brydning viste, at der i mange til¬ 
fælde ligesom mangler visse farver. På de steder i spektret, hvor 
farverne mangler findes et antal mørke linier, kaldes de Fraunhofer- 
ske linier efter sin opdager en tysk optiker ved navn Joseph Fraun- 
hofer. Opdagelsen skete i året 1811, og J. F. bemærkede, at disse 
mørke linier altid befandt sig på de samme steder i spektret. Han 
formodede da, at disse linier var en art lyssignaler fra verdensrum¬ 
met. Han anede, at der, når man engang lærte at tyde dem, ville af¬ 
sløres store hemmeligheder. 

Sløret for disse hemmeligheder blev løftet af de to tyske fysikere 
Bunsen og Kirchhoff. Begge havde fortsat Fraunhofers undersøgel¬ 
ser og under disse opdagede de, at såfremt lyset kom fra et fast glø¬ 
dende legeme fik man et kontinuert spektrum, hvor der ikke mang¬ 
lede nogen farver. Dernæst foretog de forsøg med et flydende, glø¬ 
dende legeme, og resultatet blev det samme. Forsøgene med glø¬ 
dende luftarter viste imidlertid det ejendommelige, at de forskellige 
luftarter havde hver sit spektrum. Ofte er dette spektrum kun sam¬ 
mensat af ganske få lysende linier af forskellig farve. 

Som eksempel kan nævnes, at natrium giver 2 klare, gule linier, 
kalium giver en violet og en rød linie o.s.v. Yderligere forsøg viste 





6 


TEKNISK STUDIEHÆFTE 


nu, at de forskellige grundstoffers farvespektre faldt sammen med 
mange af de mørke linier i solspektret. De mørke linier i solspek¬ 
tret kaldes også for absorptionslinier, fordi de enkelte grundstoffer 
i luftformig tilstand absorberer visse dele af Solens lys. Astrono¬ 
merne havde dermed fået et middel til at bestemme tilstedeværelsen 
af visse grundstoffer på Solen såvel som fra de øvrige stjerner. Der 
kan i den forbindelse nævnes, at man på Solen konstaterede tilstede¬ 
værelsen af grundstoffet helium, før man fandt det her på Jorden. 
På samme måde har man studeret månerne og planeternes lys, men 
dette vil blive mere detailleret behandlet i senere kapitler. 

Apparaterne, der udvikledes til disse analyser kaldes for spektro¬ 
skoper, når der anvendes en kikkert, og spektografer, når kikkerten 
erstattes med et fotografiapparat. 

Spektroskopien, som denne specielle gren af astronomien kaldes, 
har stadig udviklet sig takket være indsats fra mange kendte atom¬ 
fysikere. Man mener sig i dag i stand til endog at bestemme ret nøj¬ 
agtigt stjernernes temperaturer og deres hastigheder i synslinien 
Spektralanalysen har dog ikke blot haft betydning for astronomien, 
men også for udforskningen af stoffernes inderste opbygning. Det 
viser sig nemlig, at hvis vi tilfører et atom energi gennem opvarm¬ 
ning, sker der en kortvarig ændring i elektronernes bane omkring 
kernen. Når elektronerne igen går tilbage i de normale baner, frigø¬ 
res der energi i form af lys. Dette lys har ganske bestemte farver og 
ses som lysende linier i spektret. Det er danskeren Niels Bohr, der 
har bestemt, hvor et stofs linier ligger i stoffets spektrum. På denne 
måde har man fået et særdeles godt kendskab til atomernes opbyg- 
ning. 

Det ses således, at kendskabet til det uhyre store og kendskabet til 
det uendelige lille arbejder hånd i hånd. Opbygningen af atomet, 
som vi ikke kan se, men som vi takket være dygtige videnskabsmænd 
har fået kendskab til, genfindes i universet som planeternes kredsen 
omkring Solen. Dette indikerer universets uforanderlige love, der 
ikke blot gælder i vort solsystem, men overalt i universet. 

Med fotografiens indførelse i astronomien er der yderligere sket 
et skridt fremad med hensyn til de nøjagtigheder, der kræves ved 
astronomiske undersøgelser. Det er ganske indlysende, at såvel en¬ 
kelt-billeder som levende film giver større nøjagtighed end øjets 
opfattelse af de ting, det ser, bl. a. fordi den fotografiske plade er 
i stand til at fastholde det sete. 

Lysets bølgelængde måles i en enhed, vi kalder en Ångstrøm, som 
er en ti-milliontedel millimeter. Ved Jordens overflade er det ikke 
muligt at fotografere den del af himmellegemernes spektre, der lig¬ 

ger under 2900 Å. Dette skyldes, at Jordens atmosfære og særlig 
dens ozonlag stiller sig hindrende i vejen. Ozonlaget absorberer nem¬ 
lig alt lyset i den kortbølgede eller ultraviolette del af spektrene. 

I højder af 55 km lykkedes det ved hjælp af raketter at få spektre 
ned til 2100 Å. 

Endvidere er det lykkedes med raketter i højder over 87 km at nå 
ned til 795 Å. 

Besværlighederne er dog endnu store fordi stabiliseringsanordnin¬ 
gerne for fotoudstyrret i raketterne har vist sig vanskelige. 

Konklusion: Vi ser, at astronomien nu er nået et stort skridt vi¬ 
dere, idet lyset fra Solen og stjernerne kan fortælle os en mængde 
ting. Man bør dog bemærke, at vore instrumenter endnu langtfra er 
fuldkomne, ligesom Jorden ikke er det bedst egnede observations¬ 
sted. Unøjagtigheder og fejlkilder er stadig til stede, og selvom 
raketterne sikkert vil eliminere en del fejl i de kommende år, synes 
der at være grund til forsigtighed i konklusionerne. Dog vil man 
ved opslag i astronomiske bøger se, at mange store astronomer til 
trods herfor indlader sig på bevisførelser for detaillerede teorier om 
universet, der må betegnes som tvivlsomme. Der vil under de senere 
afsnit nærmere blive gjort rede for disse teorier og senere beviste 
afvigelser heri. 


Afstandsmåling. 

Et blik på universet er nok til at fortælle, at afstandene i dette 
uendelige rum løber op i en størrelsesorden af næsten ufattelige di¬ 
mensioner. Det er klart, at de beskedne måleenheder, vi til daglig 
benytter her på Jorden, slet ikke slår til. Så længe vi holder os til 
vort eget solsystem, kan vi endnu bruge en kilometer som enhed, 
men allerede afstanden til det nærmeste solsystem tvinger os til at 
finde en ny og lettere forståelig enhed. Denne enhed, der er baseret 
på lysets hastighed 3 x 10 10 cm/sek., defineres som den afstand 
lyset tilbagelægger på et år. Et lysår = ca. 9500 milliarder km. 

Disse få tal er nok til at bringe forvirring i vore tanker. Det er 
derfor også fantastisk og næsten ufattelig, at vi alligevel er i stand 
til at måle disse afstande. 

Vi vil derfor begynde med afstandene indenfor vort eget solsy¬ 
stem. Den første person, vi kender, som foretog nogenlunde nøjag¬ 
tige målinger, var en mand ved navn Eratosthenes. Han boede i 
Alexandria, og han var den første, der beregnede Jordens størrelse 
ved ligefrem måling. Eratosthenes havde hørt, at dér, hvor Nilen 

danner den første katarakt, stod middagssolen ved jævndøgns tid 
lige over hovedet på folk, så at de ikke kastede skygge. I Alexandria 
skete dette ikke, her dannede solstrålerne på samme tid en lille vin¬ 
kel med den lodrette linie. Denne vinkel målte han til 7 1 /} grad, og 
da han var matematiker kunne han regne ud, at denne vinkel netop 
svarede til den geografiske breddeforskel mellem den første kata¬ 
rakt og Alexandria 7 1 /5 grad er netop en halvtredsindstyvendedel af 
en hel omdrejning. Han fandt derefter omend med megen besvær 
afstanden fra første katarakt til Alexandria. Den værdi han kom til 
svarede til 800 km i moderne mål. Jordens omkreds måtte altså være 
800 x 50 eller 40.000 km. Han kom altså til et resultat, der ikke var 
meget forkert fra det, vi kender i dag. Disse beregninger foregik 
200 år før begyndelsen af vor tidsregning. 

Der blev senere foretaget andre beregninger, som var gale, men 
som alligevel mange benyttede sig af. 

Afstandsmåling, det vil sige bestemmelse af et fjernt punkts af¬ 
stand, kan ske ved triangulering. Man vælger en „Basislinie“, hvis 
længde man kender. Fra dens to ender sigter man ud til det fjerne 
punkt og aflæser de vinkler sigtelinien danner med basislinien. Man 
kender nu tre størrelser i en trekant og er dermed i stand til at be¬ 
stemme afstanden. Det er klart, at når afstanden er stor og basisli¬ 
nien forholdsvis lille, skal målingerne være meget nøjagtige for at 
få et pålideligt resultat. 

Denne metode kan dog kun bruges indenfor vort eget solsystem 
og til de nærmeste stjerner. Ved de første målinger af afstanden til 
Alfa i Centauren benyttede man jordbanen som base. Man nåede ud 
på målinger af 10 — 13 lysår. 

Først med fototeknikken fik man et middel til bestemmelser af 
de store afstande. Man fotograferer den stjerne, man ønsker at be¬ 
stemme afstanden til, sammen med de nærmeste stjerner. Et halvt år 
senere tager man igen et billede. De to plader sammenlignes nu for 
at se, om der er sket en forskydning af stjernen. Derefter udmåles 
pladsforskydningen og man kan heraf beregne „parallaksen" (det 
man beregner er den vinkel, hvorunder en jordbaneradius ses fra 
stjernen). 

Disse målinger er uhyre svære og megen omhu er nødvendig. På 
denne måde er 5—6000 stjerner blevet afstandsbestemt. 

Endnu en metode skal nævnes. Ved hjælp af de pulserende stjer¬ 
ner, de såkaldte Cepheider (stjerner, der puster sig op og falder 
sammen med fuldkommen regelmæssighed) har man fået en ny me¬ 
tode til afstandsmålinger. Metoden er ret kompliceret, men bygger 

på et kendskab til stjernens tilsyneladende klarhed og frekvensen for 
dens pulsation. 

Fejlkilder: En videnskabsmand har sagt: Vi kan fejle, videnska¬ 
ben også. Man har flere eksempler på fejle teorier, fejl i undersø¬ 
gelser, fejle følgeslutninger. Disse fejl har bragt videnskaben på af¬ 
veje og senere tiders videnskab har måttet rette på begreberne. 

Vi må alle gøre os klart, at disse ord til enhver tid vil være sande 
og gælde fremover. Fuldkommenhed er et ideal vi altid må tilstræbe, 
men ikke kan nå. 

Størrelsesbegreber: Tænk engang Solen formindsket til et spurve¬ 
hagls størrelse. Jorden må da ses under et mikroskop og er dobbelt 
så stor som et blodkorn og ligge i en afstand fra haglet, der er 15 
cm. Mars vil ligge i en afstand af 22 cm og Jupiter 75 cm. Neptun 
vil være 4 l / 2 m og Pluto 5% m borte. Den nærmeste sol vil i samme 
målestok være 40 km fra haglet. 


Radioastronomi: 

Et nyt område indenfor astronomien er anvendelsen af radiosen¬ 
dere og modtagere. Denne gren af astr. startedes i 1928 da den 23- 
årige Karl Janshy, der var ansat i Bell. Telefon, fik til opgave at 
undersøge årsagerne til den ledsagende støj ved trådløs telegrafering 
og telefonering tværs over Atlanterhavet. Janshy foretog foruden 
disse undersøgelser på 4000 m også undersøgelser på 15 m bølger 
og opdagede nu, at en del af forstyrrelserne kom ude fra verdens¬ 
rummet. I 1933 var Janshy i stand til at meddele, at der fra universet 
kom radiobølger ned til Jorden, navnlig fra egnen omkring Mælke¬ 
vejens centrum. 

Denne opdagelse har været af meget stor betydning og vil sikkert 
vise sig fremover at komme til at spille en overordentlig stor rolle. 
Siden de første radioteleskoper blev bygget, er der sket store frem¬ 
skridt på dette område, og i dag bygges der stadig større og bedre 
teleskoper. I England, som er et af de førende lande indenfor dette 
område, ligger verdens største radioteleskop Jodrell Bank. 

Ved hjælp af disse radioteleskoper har man i dag indtegnet de 
vigtigste radiokilder på himlen. Man mener, at de største radiotele¬ 
skoper er i stand til at opfange signaler, der udgår fra steder i uni¬ 
verset mere end 7 milliarder lysår borte. 

Det er dog ikke kun ved hjælp af opfangede impulser fra univer¬ 
set, radioastronomien har betydning. Ved udsendelsen af radiosig¬ 
naler og disses tilbagekastning fra planeter m. v. er man i stand til 

at udbygge og kontrollere oplysninger indhentet på anden måde. 
Måske vil disse teleskoper også en dag få betydning ved at opfange 
virkelige meddelelser fra andre steder i universet. 

I et dansk dagblad den 2. januar 1960 fandtes i en artikel om 
radioastronomien følgende: To amerikanske astronomer har foreslået 
Jodrell Bank at lytte efter mulige signaler med mening i, idet de 
endog anførte de mest sandsynlige bølgelængder. Det hedder videre 
i artiklen: Mens vi kørte ud mod observatoriet, diskuterede vi em¬ 
net verdensrum — i den noget kunstlede blanding af alvor og 
skæmt, som man anlægger for at gardere sig mod at tabe ansigt, og 
som er den lærdes tilflugt, når det fantastiske rykker ham ind på 
livet. Hvis man tænker sig den lille pen, som med rødt blæk regi¬ 
strerer de indløbende impulser på den roterende tromle, en skønne 
dag på en bestemt bølgelængde og fra en bestemt retning ude i ver¬ 
densrummet, ganske umiskendelig gjorde forsøg på at sige noget — 
d.v.s. at impulsernes rækkefølge tydeligt gav udtryk for et bevidst, 
artikuleret mønster som f. eks. et morsesignal — hvad skulle man 
så stille op? 

Klart nok ville man forsøge at „bryde den kode“, som rækkeføl¬ 
gen af blip - blip måtte antages at udtrykke. Dette forudsætter imid¬ 
lertid noget i retning af et fælles sprog, og det eneste, man kan fore¬ 
stille sig, at der kunne være tale om i denne forbindelse — det ene¬ 
ste sprog der kan tænkes at være fælles for os og en fremmed klo¬ 
des insektøjede beboere — ville være matematikkens sprog. 

Et andet sted i artiklen hedder det: Mens enthusiasterne på 
Jodrell Bank er overtydede om, at radioforbindelse med planeterne 
i de dele af vort mælkevejssystem, der ligger os nærmest, er gen¬ 
nemførlig og faktisk inden for rækkevidde, er professor Zdenek 
Kopal, som er chefastronom på Manchester universitet af den mod¬ 
satte mening. 


Konklusion: Endnu en hjælpekilde har vi fået, til indhentning af 
oplysninger fra verdensrummet, men også her finder vi stærkt diver¬ 
gerende meninger om mulighederne og de evt. resultater. I artiklen 
møder vi igen den ortodokse tankegang, at kun på planeten Jorden 
findes levende væsener med vort udseende. Lige så ortodoks er tan¬ 
ken om matematikken som det eneste tænkelige universelle sprog. 
Nok er matematikken noget universelt, men hvem siger, at vores op¬ 
fattelse af den er rigtig, ligesom vor enhedsangivelser ad åre måske 
skal ændres. En af hovedfejlene ved al jordisk videnskab er sikkert, 
vor manglende forståelse af dimensionerne, idet alt på denne klode 

jo helst skal passe ind i et tredimentionalt system med tiden som den 
fjerde dimension. (Dimensionerne vil senere blive behandlet i et 
særskilt kapitel). 


KAPITEL 2. 

Tiden. 

Jordmennesket er i dag nået så langt i sin tekniske udvikling, at 
det efter al sandsynlighed ligger indenfor mulighedens grænser i de 
kommende årtier at foretage rejser til Månen og måske også til de 
nærmeste planeter. Vore drømme rækker dog endnu længere ud i 
universet. Rejser til de nærmeste stjernesystemer vil blive næste 
skridt på vejen. 

Disse drømme formørkes dog af det tilsyneladende uhyre problem, 
der kaldes tiden. Tiden synes i dag at skulle sætte en meget snæver 
grænse for, hvor langt vi kan nå ud. Når vi taler om tiden i denne 
forbindelse er det sikkert nødvendigt at tale dels om et biologisk 
tidsforløb og et astronomisk tidsforløb. 

Biologisk tid: Menneskets opfattelse af verden er som regel bun¬ 
det til vor biologiske levealder, fordi vi har så uendelig svært ved at 
betragte tiden, som noget der er afhængig af rummet og bevægelsen. 

Menneskets gennemsnitlige levealder i dag nærmer sig nu 70 år. 
Dette var ikke tilfældet for 50 år siden, da den var ca. 20 år lavere. 
Der lever i dag ikke så få mennesker, der er 100 år, i Sovjetrusland 
alene over 30.000 og en del er omkring 140 — 150 år. Den sovjet¬ 
russiske biolog A. Kalatjnihovas mener, at det snart vil blive muligt 
at forlænge menneskets gennemsnitslevealder til 200 år, hvoraf 
i hvert fald de 165 kan benyttes til produktivt arbejde. Disse tanker 
er også fremsat af andre af verdens førende biologer. 

Lægevidenskaben mener, at grunden til den korte levealder skyl¬ 
des sygdom og forkert levevis. Ved at fjerne disse to årsager mener 
mange læger, at grænsen kan gå stadig højere og højere. Rumfolk, 
hvis udvikling ligger langt forud for vor, har sikkert forlængst 
overvundet disse problemer og en alder af 1000 år er måske meget 
almindelig. 

Vi ser nu, at en større levealder vil fjerne en del af vore tidspro¬ 
blemer ved interplanetariske rejser. 

Astronomisk (el. universel) tid: Betragtninger af himmelen giver 
os umiddelbart det indtryk, at stjernerne står stille. Dette er dog in¬ 
genlunde tilfældet, idet alt i universet bevæger sig, men vi er ikke 
i stand til at se det, fordi vi ikke lever længe nok til at opfatte for- 

andringerne. Der er fremsat mange teorier om tiden. En af dem be¬ 
tragter tiden som en faktor, der er afhængig af rum og bevægelse. 
Her skal kort gives et eksempel: 

To iagttagere A og B, der bevæger sig i forhold til hinan¬ 
den, vil ikke opfatte det samme fænomen ens. Bevæger A og B 
sig med konstant hastighed i forhold til hinanden vil tingene 
opfattes således: A vil synes, at alle længder hos B er forkor¬ 
tet i bevægelsesretningen, B er ikke i stand til at måle det, for 
også han selv og hans målestokke synes forkortet. B vil se tin¬ 
gene hos A på samme måde. Både A og B har ret, da man prin¬ 
cipielt ikke kan konstatere, om det er A eller B eller begge, der 
bevæger sig, men kun at de bevæger sig i forhold til hinanden. 

Dette fænomen vil medføre det mærkelige, at hvis man selv rej¬ 
ser i rummet med stor hastighed i et antal år, og derefter vender til¬ 
bage til Jorden, vel der her være forløbet mange gange det antal år, 
man selv har været på rejse. Dette åbner for muligheder, vi ikke 
rigtig kan fatte og overskue. 

Mange videnskabsmænd indrømmer dog, at tiden muligvis slet 
ikke eksisterer. Den tid vi benytter os af, er kun en tænkt måleen¬ 
hed, som er speciel for vor Jord. Hvordan tidsbegrebet ser ud uni¬ 
verselt, og hvordan det vil virke på andre steder i universet, kan vi 
ikke udtale os om med sikkerhed. 

Tidsbegreb: Hvis vi tænker os Jordens historie (den har efter vi¬ 
denskabelig opfattelse ca. 4 milliarder år på bagen) afsat ud ad en 
linial på 1 km. 

4 år = 1/1000 mm 
4000 år = 1 mm 
40000 år = 1 cm 
4 miil. år = lm. 

Hvor langt skal vi nu frem på denne målestok før vi møder no¬ 
get, vi kan stedfæste. Ca. 825 m fremme støder vi på de ældste for¬ 
steninger (700 miil. år gi.) ; 867 m fremme møder vi de første lev¬ 
ninger af levende væsener, altså fra cambrium, kul- og kridttiden. 
Spor efter de første mennesker møder vi 35 cm fra enden af lini- 
alen og vor tidsregning begynder l/ 2 mm fra kanten. 

Konklusion: Vi ser gennem disse få betragtninger, at tiden i høj 
grad vil få indflydelse på menneskers rejse i verdensrummet, men 
vi må samtidig indrømme, at vor viden på dette felt endnu langtfra 
er udbygget. 

Det må derfor være forkert, når der fra mange sider katagorisk 
fastslås, at rumrejser grundet tiden vil være bundet til vort eget sol¬ 
system. Fremtiden vil sikkert vise noget helt andet. 






